**REGLEMENT FOR AGLO VIDEREGÅENDE SKOLE**

1. **Visjon:**

*Aglo videregående skole skal med grunnlag i de kristne verdier hjelpe mennesker til nye muligheter for personlig vekst, trivsel, skolegang og arbeid i et trygt fellesskap.*

Skolens reglement er laget med utgangspunkt i denne visjonen. Vi vil arbeide for at hver enkelt elev skal få opplæring, hjelp og rettledning slik at utbytte av skoletilbudet skal bli bra. Det vises forøvrig til forvaltningsloven, opplæringsloven og privatskoleloven med forskrifter.

For å nå dette målet er det viktig at både Aglo videregående skole og den enkelte elev sammen og hver for seg retter seg etter skolens reglement og gjeldende lover og forskrifter.

1. **Elevens rettigheter**

**1**. I samarbeid med klassen og kursets lærere har eleven rett til å medvirke bl.a. ved:

- valg av arbeids -, opplærings -, og vurderingsmetoder

- valg av lærestoff innenfor rammen av læreplanene

- oppsett av periodeplaner og gjennomføringen av disse

**2**. Gjennom samtaler med kontaktlærer, rådgiver og annet personale får eleven støtte og veiledning til å nå sine mål. Kontaktlæreren skal ha minst 1 utviklingssamtale med elevene sine hvert halvår.

**3.** Elevene velger tillitsvalgte, og danner elevråd

1. Eleven kan søke til kontaktlærer om permisjon. Eleven kan også søke om selvstudium til den enkelte faglærer. Se permisjonsreglement.
2. Elevene har rett til å bli behandlet med respekt og omtanke, både fra ansatte og medelever.
3. **Elevens plikter i orden.**
4. Eleven har ansvar for sin egen læring, og får støtte og veiledning fra skolens personale.
5. Eleven plikter å bidra til å få et rent, ryddig og godt læringsmiljø på skolen og på annen aktivitet i skolens regi.
6. Eleven skal delta aktivt i vurderinga av eget arbeid, egen kompetanse og egen faglig utvikling.
7. Eleven plikter å delta aktivt i opplæringen, møte presis til timer, levere pålagt skolearbeid til rett tid, ha med avtalt utstyr og følge sin avtalte opplæringsplan.
8. Eleven skal følge opp sitt eget fravær.

 - Elever som blir syke i løpet av en skoledag, må melde fra om de drar hjem

- Eleven skal gi beskjed til kontaktlærer ved fravær samme morgen.

- Dokumentasjon av fravær leveres ved første virkedag etter fraværet.

1. Eleven skal følge gjeldende verne- og sikkerhetsregler.
2. Eleven skal følge reglene som klassen, avdelingen og skolen krever.
3. På skolen skal elevene bidra til kildesortering.
4. Elevene skal skaffe seg nødvendig undervisningsmateriell. Lærebøker er gratis.

**IV. Elevens plikter for et godt skolemiljø.**

1. Elevene skal behandle medelever, lærere og andre ansatte med respekt. Elevene må opptre hensynsfullt, realt og høflig overfor hverandre. Plaging, mobbing, vold eller annen krenkende atferd aksepteres ikke, og alle plikter å hindre at dette skjer.
2. Elevene kan i samarbeid med lærerne utarbeide bindende og forpliktende regler for klassen.
3. Aglo er en tobakksfri skole, og det er ikke tillatt å røyke, bruke noen form for snus eller elektroniske sigaretter i skoletida, jamfør tobakksskadeloven § 27.
4. Det er forbudt å komme ruspåvirket eller å ha med rusmidler til skolen.
5. Mobiltelefon, PC og andre digitale hjelpemidler skal kun brukes etter avtale med faglæreren. Se skolens datareglement.
6. Elevene skal ikke ha fravær fra skolen uten at dette er nødvendig på grunn av sykdom eller andre spesielle forhold.
7. Det er forbudt å fuske eller forsøke å fuske på prøver eller innleveringer.
8. Skolens eiendom og utstyr skal behandles med forsiktighet og omtanke. Hærverk og skader medfører erstatningsansvar.
9. Det er forbudt å ha med seg farlige gjenstander, eller gjenstander som er egnet til å skade, skremme eller true andre, på skolens område.
10. **Tiltak ved brudd på reglementet:**

Dersom en elev ikke følger skolens reglement, kan følgende tiltak benyttes:

* Påtale fra skolens side (*ansatte*)
* Anmerkning (*ansatte*)
* Nedsatt karakter i orden eller atferd
* Bortvisning fra resten av økta, maksimalt to timer *(lærer)*
* Bortvisning for inntil 5 skoledager, j.fr. privatskolelovens § 3-10 *(daglig leder)*
* Bortvisning for resten av skoleåret (Fylkeskommunen)
* Eleven er erstatningsansvarlig ved hærverk på skolens eiendom
* Inndragning av gjenstander som forstyrrer undervisningen eller som kan virke truende (inntil en skoledag)
* Ulovlige og eller farlige gjenstander kan beslaglegges av skolen
* Straffbare forhold anmeldes til politiet

Reaksjoner og begrunnelse for disse skal skrives ned.

Før bortvisning skal eleven og foresatte for elever under 18 år ha mulighet til å forklare seg muntlig for den som tar avgjørelsen, og få nødvendig informasjon, jamfør privatskolen §3-10 og forvaltningsloven §§ 16 og 18.

Brudd på reglementet kan føre til nedsatt orden og/eller atferd. Ved fare for nedsatt orden og/eller atferd skal eleven snarest mulig ha **skriftlig varsel.**

Nedsettelse av orden- og atferdskarakter og bortvisning over 2 timer følger forvaltnings-lovens krav til enkeltvedtak.

1. **Virkeområde.** Dette reglementet gjelder uavkortet for alle elever på skolen, på skoleturer, ekskursjoner og all aktivitet i regi av skolen. Reglementet gjelder også på skoleveien.
2. **Forvaltningslovens regler for enkeltvedtak følges når særskilte tiltak iverksettes. Ved forhold som kan føre til bortvisning utover to timer skal elever/foresatte til umyndige elever varsles om dette på forhånd. Vedtaket skal være begrunnet, i tillegg skal det opplyses om klageadgang, klagefrist, den nærmere framgangsmåte ved klage og om retten til å se sakens dokumenter. Det skal også gjøres oppmerksom på adgangen til å be om at gjennomføringen utsettes.**